  Виталий Пронин Туннэ Иж вӧзысь «Чекерилэ» вуизы  ни 70 волонтёръёс, ӝыт лыктозы Иранысь куноос. Оглом вераса, «Чекерил» дась пумитаны форуме лыктӥсьёсты.Туннэ «Чекерилэ» вуылӥз шаерысьтымы Правительстволэн Тӧроез Виктор Савельев. Со эскериз, форумез усьтыны «Чекрил» дась-а, ӧвӧл-а. Дась! Бусы шорын пуктылэмын бадӟым палаткаос, радъямын  дышетскон классъёс, спортэн вырыны чаклам интыос. «Чекерилэ» пыран-потан ӧстӥ ортчисьёслэсь быдэс мугорзэс сканер эскероз - со юрттоз кышкытлыклэсь утиськыны. «Вуоноысь инженеръёслы» малпаськыны но прооектъёс бордын ужаны номыр уз люкеты.- Быдэс Россиысь куноосты пумитаса, форуме шаерысьтымы быгатӥсь егитъёсты келяса, ми оскиськом: одӥг уж бордын тыршыса, выль тодон-валанъёс басьтыса, егитъёс вордозы выль малпанъёсты, проектъёсты, - вераз Виктор Савельев. - Оло ӵуказе, оло кӧня ке ар ортчыса, соос азинтозы асьме промышленностьмес, мукет удысъёсты.«Вуоноысь инженеръёслы» малпаськыны но прооектъёс бордын ужаны номыр уз люкеты -  уй но нунал ужалоз Интернет, жадемез мугорысь уллялоз ГТО сётон яке пыласькон. Со сяна, палэнысь вуэм куноос Удмуртилэсь оглюкетсэ сьӧразы но нуыны быгатозы - татын вузаськозы синпель кузьымъёс.Сергей Захаров    